Kara jibge sojin Amirka a tekun fasha | Labarai | DW | 21.09.2019
Kara jibge sojin Amirka a tekun fasha
A yayin da yake ganawa da manema labarai sakataren tsaron Amirka Mark Esper, ya bayyana cewa matakin jibge sojan shi ne na farko, kana kuma Amirka da kawayenta na iya kara daukar wasu muhimman matakai daidai gwargwadon yadda matsalar ta ke tafiya a yankin. Ko baya ga matakin na kara jibge jami'an tsaron Amirka a yankin, Shugaban Amirka Donald Trump ya kuma kara tsaurara takunkumi mafi tsauri ga babban bankin kasar Iran, matakin da ke a matsayin irinsa na farko da Amirka ta taba kakabawa kan wata kasa ta ketare.
Kwanan wata 21.09.2019
Muhimman kalmomi Amirka, Sojoji, Iran, Saudiyya
Permalink https://p.dw.com/p/3Q0Fr